dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent odˀ hoͤrent lesen, ✳ tuͦn kunt und vˀgich ich, Uͦlrich Triego, dz ich ze gerichte sas ze Sekingen in dˀ
stat, in namen dˀ durchlùchtigen, hoch gebornen fùrsten, minr gnedigen hˀren von Oͤstˀrich, und kament da fùr mich offenlich in gerichte
die wolbescheiden Ruͤdi Satteler, den man nēmet Gast, Anna, sin eliche fruͦw, si mit im als mit irem wissenthaften vogte und elichen māne,
zuͦ eim teil ✳ und Wernli Steiner zuͦ dem andern teil. ✳ und vˀjach da dˀ obg₎ Ruͤdi Sattler, ✳ Anna, sin eliche fruͦwe, ✳ dz si recht und redlich fùr sich
und ir erben vˀkoͧft und ze koͧffende gegeben hetten ✳ dem obg₎ Wernlin Steiner und allen sinen erben, ob er enweˀ, vierden halben mùt
kˀnen jerlichs zinses und geltz, burgˀ messes, fùr recht lidig eigen, von guͤttern, sint gelegen ze Ursprungen uf dem Boͤtzberg und zuͦ
disen ziten buwet Jenni Wilden und Heini von Egenwile, ze niessende, ze besitzende und oͦch jerlich uf sant Martis tag gen Sekingen in die
stat ze wˀnde ✳ und in allen den rechten, ✳ als si und ir vordˀn dz selb guͦt und gelt besessen, genossen und gehept hand ✳ umb drissig und
acht gulden, die si von im emphangen hand und in iren eigenen, redlichen nutz bekeret sint, des si offenlich vor mir vˀjehen hand, ✳ oͦch
lopten da die obg₎ Ruͤdi Sattler, den man nēmet Gast, ✳ Anna, sin eliche fruͦwe, fùr sich, ir erben ✳ des eg₎ koͧffes recht wnˀ ze sinde fùr lidig eigen
nach rechte an allen den stetten, da es dem obg₎ Wˀnlin Steiner odˀ sinen erben jemˀ notturft beschicht, und entzigend sich oͦch alles des rechten,
so si dar an hatten odˀ jemˀ gewinnen moͤchten ✳ und sunderlich des rechten, dz da sprichet gemeine vˀzihung, vˀjahe nicht und vˀtigoten
und vˀgabend da den obg₎ koͦff mit handen, mit munden und mit allˀ gewarsami, sicherheit, worten und werken, so dar zuͦ hoͤret oder
gehoͤren mochte, ✳ und lopten oͦch fùr sich und ir erben widˀ disen koͧff niemˀ ze tuͦnne noch schaffen getan, wedˀ mit geistlichen noch weltlichen
gerichten, noch ane gericht, noch mit dheinen sachen, fùnden odˀ artikel, so funden sint odˀ noch funden moͤchten wˀden, da mit dˀ obgen̄
Werli Steinˀ odˀ sin erben ✳ an dem obg₎ koͧff zins und gelt jemˀ geirret odˀ betruͤket moͤchte werden, nu odˀ hie nach, bi guͦten tͧwen, ane gevˀde.
und beschach dis alles vor mir in gerichte, als urteil gab und recht wz, und uf den eyd erkennet und erteilt wart also, dz es nu und
hienach jemˀ eweklich guͦt hantvesti, kraft und macht haben sol und mag ✳ bi guͦten tͧwen ungevarlich. ✳ hie bi warent und sint gezùge
Hans Spise, Hans Negelli, Uͤlli Hasler, Henman Glaser, Walther Oͤhen, Hans Bremli, Hans Hukerman und andˀ erber lùten vil, die es sahen und horten. ✳ und des ze
urkùnde so han wir, dˀ schult̄h und dˀ rat von Sekingen, von bette wegen dˀ obg₎ bedˀ teiln unsˀ stat insigel gehenkt an disen brief, der geben
ist an zinstage vor sant Andres tage, eins zwoͤlfbotten, des jares, do man zalte von gotz gebùrte drùzehen hundˀt jar, dar nach in dem achtzigisten jar. ✳
Königsf. 391
✳
✳ K ✳
P ✳ 11 ✳
Staatsarchiv
AARGAU